CELEX: 32006R1462
Language: sl
Date: 2006-10-02 00:00:00
Title: Uredba Komisije (ES) št. 1462/2006 z dne 2. oktobra 2006 o uvrstitvi določenega blaga v kombinirano nomenklaturo

3.10.2006   
            
            
               SL
            
            
               Uradni list Evropske unije
            
            
               L 272/13
            
         
      UREDBA KOMISIJE (ES) št. 1462/2006
   z dne 2. oktobra 2006
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87, z dne 23. julija 1987, o tarifni in statistični nomenklaturi ter o skupni carinski tarifi (1), zlasti člena 9(1)(a) te uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu s splošnimi pravili je treba blago, opisano v stolpcu 1 preglednice iz priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92, z dne 12. oktobra 1992, o Carinskem zakoniku Skupnosti (2) imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Odbor za Carinski zakonik ni dal mnenja v okviru roka, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz priloge, se uvršča v kombinirano nomenklaturo pod oznako KN iz stolpca 2 te preglednice.
   Člen 2
   Na podlagi člena 12(6) uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. oktobra 2006
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 996/2006 (UL L 197, 1.7.2006, str. 26).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo Evropskega parlamenta in Sveta (ES) št. 648/2005 (UL L 117, 4.5.2005, str. 13).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek v obliki ovce, ki meri v višino približno 10 cm. Pleten material, ki predstavlja dlako, pokriva večji del keramičnega ogrodja in pušča viden del glave in štiri parklje. Material je nalepljen na keramično ogrodje.
                  (Glej fotografijo št. 639) (1)
                  
               
               
                  6913 90 10
               
               
                  Uvrstitev opredeljujejo določbe splošnih pravil 1, 3(b) in 6 za razlago kombinirane nomenklature in besedilo k oznakam KN 6913, 6913 90 in 6913 90 10.
                  To je izdelek iz keramike, oblikovan predvsem za notranje opremljanje domov. Nima nobene uporabne vrednosti in je v celoti namenjen za okras; ni v prvi vrsti namenjen zabavi ljudi in zato nima značaja igrač iz 95. poglavja. Glej pojasnjevalne opombe HS k tarifni številki 6913 (prvi odstavek, drugi odstavek A) in pojasnjevalne opombe HS k tarifni številki 9503 (prvi odstavek).
                  Ta izdelek je sestavljen izdelek, narejen iz keramike in pletenega materiala. Keramični material, s katerim je oblikovano ogrodje izdelka (podoba ovce), se šteje za material, ki daje bistven značaj v smislu GR 3(b), saj daje izdelku njegovo obliko.
               
            
         
      
         (1)  Fotografija je zgolj informativna.